
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  04.03.2015        

 P L - x  55/2015            


AVIZ
asupra proiectului de Lege privind aprobarea Ordonanţei Guvernului nr.14/2014 pentru modificarea şi completarea Ordonanţei de urgenţă a Guvernului nr.88/1997 privind privatizarea societăţilor
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.14/2014 pentru modificarea şi completarea Ordonanţei de urgenţă a Guvernului nr.88/1997 privind privatizarea societăţilor, trimis cu adresa nr. PL x.55 din 17 februarie 2015 şi înregistrat cu nr. 4c-11/160 din 17 februarie 2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 3 martie 2015.
Iniţiativa legislativă are ca obiect de reglementare modificarea şi completarea Ordonanţei de urgenţă a Guvernului nr.88/1997 privind privatizarea societăţilor, aprobată prin Legea nr.44/1998, cu modificările şi completările ulterioare, în sensul eliminării „ interdicţiei referitoare la dreptul operatorilor economici la care statul român ori o autoritate a administraţiei publice locale deţine mai mult de 33% din totalul acţiunilor de a participa la cumpărarea de acţiuni în condiţiile legislaţiei în domeniul privatizării”. Se instituie, de asemenea dreptul societăţilor la care statul sau o autoritate a administraţiei publice locale este acţionar majoritar să poată transfera prin negociere directă active aflate în proprietatea lor persoanelor juridice la care statul sau o autoritate a administraţiei publice locale este acţionar majoritar.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, transmis cu adresa nr. 892 din 1 august 2014.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative.
În raport de obiectul şi conţinutul reglementării, propunerea legislativă face parte din categoria legilor ordinare. 

               VICEPREŞEDINTE,                        
                            SECRETAR,

              Ciprian Nicolae NICA        

          
Sorin Constantin STRAGEA 

ŞEF SERVICIU,
Ciprian BUCUR

